
SAOPŠTENJE ZA JAVNOST
30. oktobar 2026. 

Javne konsultacije u Srbiji doprinose oblikovanju budućnosti prekogranične saradnje između Rumunije i Srbije

Program Interreg IPA Rumunija–Srbija je organizovao tri sastanka u okviru javnih konsultacija u Srbiji (Zrenjanin, Veliko Gradište i Donji Milanovac), u periodu od 27. do 29. oktobra 2026. godine. Na sastancima je učestvovalo više od 92 predstavnika organa javnih vlasti, nevladinih organizacija i drugih lokalnih i regionalnih zainteresovanih strana, koji su razgovarali o potrebama, izazovima i razvojnim mogućnostima prekograničnog regiona u periodu posle 2027. godine.
Sastanci su bili usmereni na budućnost prekogranične saradnje i na potencijalne projektne ideje kojima bi se odgovorilo na zajedničke izazove i ostvarile konkretne koristi za zajednice duž granice između Rumunije i Srbije. Tokom diskusija, zainteresovane strane iz Srbije predstavile su teritorijalne izazove, skrećući posebnu pažnju na finansijske aspekte, naročito u pogledu raspoloživosti sredstava.
Kako bi se postigao što veći uticaj u budućnosti, zainteresovane strane istakle su potrebu za pojednostavljenim pristupom predstojećim mogućnostima finansiranja i zatražile pojačanu podršku tela zaduženih za sprovođenje programa u pronalaženju potencijalnih partnera iz Rumunije.
Kao odgovor na ove prioritete, predstavnici Nacionalnog tela u okviru Ministarstva za evropske integracije Republike Srbije uverili su učesnike da će za predstojeći programski period biti obezbeđena neophodna sredstva iz državnog budžeta za sufinansiranje. 
Pored toga, u narednom periodu biće organizovane posebne tematske sesije na kojima će biti predstavljeni rezultati uspešnih projekata i podstaknuto uspostavljanje novih prekograničnih partnerstava.
Ove sesije su deo šireg procesa konsultacija i pripreme za naredni finansijski okvir EU posvećenog Interregu. Objedinjavanje povratnih informacija sa ovih događaja i odgovora učesnika na upitnike doprineće tome da se buduće inicijative direktno nadovežu na dosadašnja iskustva i odgovore na ključne lokalne i regionalne prioritete.





image1.png
sufinansira
HnilteIrcy Evropska unija

IDA Rumunija - Srbija




image2.png
1t




image3.png




image4.png




image5.png
1t




image6.png




image7.png




